Karri - Nuwe Betaalmetode
Ons besef dat kontant-betalings vir uitstappies en ander skoolaktiwiteite tydrowend en frustrerend vir u as ouers kan wees. Die proses om die presiese bedrag kontant te vind en dit dan in ’n koevert te plaas, sodat u kind dit uiteindelik aan die klasonderwyser kan gee, is ‘n ongerief. Dikwels is dit ook moeilik om te onthou watter aktiwiteit op watter dag plaasvind en ons wil graag verwarring uitskakel.
Ons is dus opgewonde om aan te kondig dat ons 'n nuwe betalings-toepassing gaan intergreer wat sal help om hierdie kwessies te verlig. Die naam van hierdie oplossing is Karri Payments (In Venda beteken hierdie woord kleingeld). Hierdie toepassing (Application) is voordelig vir beide die klasonderwyser en die ouers, want om kontant op ons perseel te hê, is voortdurend ‘n kommer, dit is ook 'n veiligheidsrisiko en 'n las vir ons personeellede.
Die rede waarom u as ouer voordeel sal geniet, is omrede u maklik ‘n betaling kan maak met die druk van 'n knoppie. Dit sal ook die verantwoordelikheid van u kind wegneem, deur nie voortdurend kontant vir verskeie aktiwiteite aan hul klasonderwysers te lewer nie.
Karri Payments is 'n innoverende mobiele betalingstoepassing waarmee jy vinnige betalings vir skoolaktiwiteite op jou selfoon kan maak. Hierdie toepassing (App) kan met enige Suid-Afrikaanse bank intergreer en is POPI (Protection of personal Information) in ooreenstemming met streng interne maatreëls om veiligheid en sekuriteit ten alle tye te verseker. Ons het 'n kontraktuele ooreenkoms met Karri Payments aangegaan om te verseker dat alle terme en voorwaardes gehandhaaf word. Karri word deur Nedbank bestuur wat ook ‘n versekering bied dat alle relevante veiligheidsmaatreëls vir alle transaksies in plek gestel word.
U sal ‘n e-pos en sms ontvang wat u vra om die toepassing (App) af te laai. Nadat u die toepassing (App) afgelaai het, moet u asb. ‘n profiel skep (Sign Up). Skep u profiel met dieselfde e-pos adres wat die skool gebruik om met u te kommunikeer. Indien u reeds ‘n Karri gebruiker is (‘n kind in ander skool wat Karri gebruik) dan kan u gewoon net inteken. Ons het inligting oor die produk aangeheg, asook die stappe wat nodig is om die toepassing (App) af te laai.
Let asseblief daarop dat die program nie die tradisionele betaling van u kind se skoolfonds sal vervang nie, dit bly dieselfde. As ouer, sal u geen koste van Karri Payments dra nie.
Ons sal u ondersteuning baie waardeer.
Vir meer navrae of inligting, besoek asseblief die Karri-webwerf by www.karri.co.za.
Kliek HIER vir volledige pamflet en aanwysings.
Oudleerder lewer Baanbrekerswerk op Farmaseutiese Gebied
Janke Kleynhans, ‘n leerder van HS Strand se 2007-matriekklas, het reeds op skool haar merk op akademiese en musikale gebied gemaak. Sy was een van die topkandidate in haar klas met ‘n briljante A-gemiddeld en het ook UNISA se finale musiekeksamen geslaag.
In Junie 2018 het sy haar PhD-graad in Farmaseutika aan die Noordwes Universiteit in Potchefstroom verwerf. Haar doktorsgraad was ‘n kombinasie van kerngeneeskunde en farmasie. Die begrip “farmasie” verwys na die veilige en doeltreffende gebruik van medisyne.
Haar navorsing het ook die aanwending van nanotegnologie behels – die manipulasie van materie op ‘n atomiese en molekulêre vlak.
In kort het haar navorsing die herformulering van ‘n huidige radioaktiewe middel, wat vir die behandeling van beenkanker gebruik word, behels. Hierdie geneesmiddel is eers op diere en later op mense getoets.
Dr. Janke Kleynhans is tans ‘n navorser en dosent in Radiofarmasie aan die Universiteit van Pretoria.
Die HS Strand kan met reg trots wees op hierdie uiters begaafde oudleerder. Haar hele lewe het nog altyd van diensbaarheid getuig. Haar prestasies onderstreep die feit dat HS Strand gereeld akademici van wêreldgehalte oplewer.
Gr 12-Uitslae 2018
Borg van VRL Hemde
Surf: Henco Scholtz verwerf SA-Kleure
Boland Krieket o.17 Plattelandspan
Bladsy 3 van 20
Afgelope week 4
Afgelope maand 2317
Sedert 2013 177949